《彭泽道中二首》
宋代·王阮

兹日定何日，前山连后山。
吾曹凡事懒，此去几进还。
复辟尚英爽，弃官真等闲。
异时怀二子，惆怅此山间。

作者简介：（?—1208）宋江州德安人，字南卿。王韶曾孙。孝宗隆兴元年进士。对策极言迁都建康以图进取。光宗绍熙中知濠州，整修战备，金人不敢犯。改知抚州。韩侂胄闻其名，特命入奏，诱以美官，遭拒大怒，批旨予祠。归隐庐山以终。有《义丰集》。